У юбілейны год святкавання Дня святых апосталаў Пятра і Паўла і ўшанавання ветэранаў працы не абышлося без важнай навіны. Праўленне сельгаспрадпрыемства прыняло рашэнне аб увядзенні ганаровага звання “Заслужаны работнік СВК “Калгас “Радзіма”. Яно будзе надавацца тым работнікам, якія маюць высокія працоўныя дасягненні, не менш за 15 гадоў бесперапыннага стажу і тры гады запар заносіліся на Дошку гонару гаспадаркі. Акрамя іншых ільгот, уладальнікі звання будуць атрымліваць надбаўку да зарплаты і пенсіі ў памеры 5 базавых велічынь пажыццёва.